Käisime külas Marial ja uurisime, kuidas tema Mystery White kvartskiviga köök igapäevasel kasutamisel tundub.
#000001
Külas Maria perel: klassikaline ja stiilipuhas 4-liikmelise perekonna köök
#000002
Kui palju teie pere üldse armastab kodus kokata?
#000004
Peamine kokkaja meie perekonnas olen siiski mina. Tütar Elin on argipäeviti hõivatud kooli ja bändiproovidega, aga nädalavahetuseti käivad tal tihti sõbrad külas ning noored valmistavad siis pitsat või takosid.
Erikut kuigi tihti köögist ei leia. Hea, kui talle tuleb meelde tuppa sööma tulla!
Abikaasa armastab küll süüa teha, ent tema tööpäevad on väga pikad ning nii jõuab ta pahatihti koju viimasena. Eks ta mõnikord ohkabki, et talle jääb nõude pesemise rõõm.
#000005
Kolisite uude majja ning tellisite ka enda vajadustele vastava köögi. Kuidas te oma valikud tegite ja kas jäite nendega rahule?
#000006
Suuremad valikud köögi osas tegin mina, abikaasa usaldab mind selles osas täielikult. Ma olen rohkem klassikalise stiili austaja ning tahan, et köök oleks ajatu ja teeniks meid aastaid.
#000007
Köögimööbli osas olin kindel, et soovin halli värvi mööblit – see on kindla peale minek ja sobib kõigega. Värvi ja särtsu saab ju alati tuua lilledega või muutes detaile. Kunagi noorena tegin vea ja valisin bordoopunase särtsaka köögi – sinna sobivaid kardinaid ja toolikatteid leida oli paras õudusunenägu ja lõppkokkuvõttes nägi see välja nagu segasummasuvila! Nüüd olen vanusega hakanud hindama rahulikku ilmet ja klassikat. Köögikappidega olen ma väga rahul, sellised raamiga uksed on nii klassikalised kui ka ilusad.
#000008
Pisut keerulisem oli tasapinnakivi valik. Meil oli eelmises kodus lihvitud Carrara marmorist tasapind, mis sai paigaldatud, kui lapsed olid väiksemad ning nägin sellega vahel ikka kurja vaeva, et kivi puhtana hoida. Seekord valisin kunstkivi – selle tõmbad lihtsalt märja lapiga üle ja ongi kõik korras.
#000009
Kuna ma siiski jumaldan marmorit, olid alternatiivina laual ka näiteks Noble Carrara ja Noble Areti Bianco, mis muidu meeldisid ja olid isegi soodsamad. Ent need tundusid kuidagi heledamad, väiksema mustriga ja mõjusid minu maitse jaoks liiga kunstlikult. Lõpuks langes valik Mystery White’ile, sest seda ei eristagi praktiliselt pärismarmorist.
#000010
Eks see valimisprotsess võtabki tihtipeale kõige rohkem aega. Kui kapid olid paigas, tulid Granitopi poisid, võtsid mõõdud ja edasi läks kõik nagu linnutiivul.
#000011
Räägid, et valisid mitme kivi vahel. Mis nippe sa jagaksid neile, kellel sarnaste kivide vahel valimine ja otsustamine raske on?
#000012
Esmalt soovitaksin paika panna eelarve – sellest oleneb, millised kivid sõelale jäävad. Mulle endale oli suureks abiks Granitopi lehe hinnakalkulaator.
#000013
Soovitaksin kindlasti endale näidised posti teel koju tellida nagu meie tegime. Internetis või showroomis on keerulisem valida, aga kui vaatad oma köögis kivi erineva valguse käes, näed kohe ära, mis kõige paremini sobib.
#000014
Detail, mida mul eelmises kodus ei olnud, on täiskõrge taust, mis täidab kogu kapivahe. Väga põnev lahendus on ka see, et kraanikausi aluse kapi kõrval on tegelikult nõudepesumasin, aga alumine paneel ja käepide sai tehtud teiste kappide moodi ilu pärast, kuigi tegelikult avaneb see ikka üleni.
#000016
Mulle meeldib väga ka see, et panime halli valamu halli mööbliga sobima ja segisti harmoneerub kapiukse sangadega. Ahjaa, muidugi ka aknalauad – need on samast materjalist, mis tasapind.
#000017
Mis puudutab kahetsusi, oleksin ausalt öeldes eelistanud köögis pigem köögisaart, aga samas sellist tüüpi eenduva ruumiosaga kööki tundub siiski ümar söögilaud paremini sobivat.
#000018
Abikaasa on samuti köögiga väga rahul, ta on ainult öelnud, et oleks võinud panna rohkem elektrikontakte – ta nägi poes töötasapinnast välja kerkivat roostevaba kattega pistikupesa, aga ega kõike ei oska ka ette näha.
#000020
Vaata Maria köögis kasutatud kivi, segistit ja valamut ning proovi hinnakalkulaatoris, palju maksab sinu unistuste köök!
#000021